section_heading: Gospodarstvo
paragraph_text: Obrtnički i gospodarski sajam Koprivničko-križevačke županije održava se u Križevcima svake godine u listopadu na uređenom izlagačkom prostoru od 1.700 m<sup>2</sup> zatvorenog prostora i 2.500 m<sup>2</sup> otvorenog prostora. Program sajma obilježen je organizacijom okruglih stolova, prezentacijama i stručnim skupovima, te turističkim i gastro-izložbama.<ref>[http://www.obrtnicka-komora-koprivnica.hr/default_sajmovi.asp?sid=6450 19. Obrtnički i gospodarski sajam Koprivničko-križevačke županije], obrtnicka-komora-koprivnica.hr, 1. rujna 2016., preuzeto 14. lipnja 2017.